ข้อบัญญัติองค์การบริหารส่วนตำบลห้างสูง เรื่อง กำหนดค่าตอบแทนการตรวจแบบแปลนก่อสร้างหรือดัดแปลงอาคาร ให้แก่เจ้าหน้าที่ขององค์การบริหารส่วนตำบลห้างสูง พ.ศ. 2559
ข้อบัญญัติองค์การบริหารส่วนตำบลห้างสูง
ข้อบัญญัติองค์การบริหารส่วนตำบลห้างสูง
เรื่อง
กำหนดค่าตอบแทนการตรวจแบบแปลนก่อสร้างหรือดัดแปลงอาคาร
ให้แก่เจ้าหน้าที่ขององค์การบริหารส่วนตำบลห้างสูง
พ.ศ. ๒๕๕๙[๑]
 

อาศัยอำนาจตามความในมาตรา
๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๖๔ ทวิ
แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร
(ฉบับที่ ๒) พ.ศ. ๒๕๓๕ องค์การบริหารส่วนตำบลห้างสูงโดยความเห็นชอบของสภาองค์การบริหารส่วนตำบลห้างสูงและนายอำเภอหนองใหญ่
จึงตราข้อบัญญัติไว้ ดังต่อไปนี้

ข้อ
๑ ข้อบัญญัตินี้เรียกว่า ข้อบัญญัติองค์การบริหารส่วนตำบลห้างสูง
เรื่อง กำหนดค่าตอบแทนการตรวจแบบแปลนก่อสร้างหรือดัดแปลงอาคาร พ.ศ. ๒๕๕๙

ข้อ
๒ ข้อบัญญัตินี้ให้ใช้บังคับในเขตองค์การบริหารส่วนตำบลห้างสูงตั้งแต่แต่วันที่ได้ประกาศ
โดยเปิดเผย ณ ที่ทำการองค์การบริหารส่วนตำบลห้างสูงเป็นต้นไป

ข้อ
๓ ในข้อบัญญัตินี้
เจ้าพนักงานท้องถิ่น หมายความว่า
นายกองค์การบริหารส่วนตำบลห้างสูง
เจ้าหน้าที่ผู้ตรวจแบบแปลนก่อสร้างอาคารหรือดัดแปลงอาคาร หมายความว่า ผู้ซึ่งเจ้าพนักงานท้องถิ่นแต่งตั้งให้เป็นเจ้าหน้าที่ผู้ตรวจแบบแปลนก่อสร้างหรือดัดแปลงอาคาร
นายช่าง หมายความว่า
ผู้ซึ่งเจ้าพนักงานท้องถิ่นแต่งตั้งให้เป็นนายช่าง
นายตรวจ หมายความว่า
ผู้ซึ่งเจ้าพนักงานท้องถิ่นแต่งตั้งให้เป็นนายตรวจ
แบบแปลน หมายความว่า แบบเพื่อประโยชน์ในการก่อสร้าง
ดัดแปลง เคลื่อนย้าย ใช้ หรือเปลี่ยนแปลงการใช้อาคาร
โดยมีรูปแสดงรายละเอียดส่วนสำคัญ ขนาดเครื่องหมายวัสดุ การใช้สอยต่าง ๆ
ของอาคารอย่างชัดเจนพอที่จะใช้ดำเนินการได้

ข้อ
๔ ให้องค์การบริหารส่วนตำบลห้างสูง
หักเงินค่าธรรมเนียมตรวจแบบแปลนก่อสร้างอาคารหรือดัดแปลงอาคารที่ได้รับจากผู้ขอรับใบอนุญาตหรือผู้แจ้ง
ตามมาตรา ๓๖ ทวิ แห่งพระราชบัญญัติควบคุมอาคาร
พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ.
๒๕๓๕ เป็นจำนวนร้อยละสิบของเงินค่าธรรมเนียมดังกล่าว
เพื่อนำมาจัดสรรเป็นค่าตอบแทนให้แก่เจ้าหน้าที่

ข้อ
๕ เงินค่าธรรมเนียมการตรวจแบบแปลนก่อสร้างอาคารหรือดัดแปลงอาคารที่หักไว้ตามข้อ
๔
ให้นำมาจัดสรรเป็นเงินค่าตอบแทนการตรวจแบบแปลนก่อสร้างอาคารหรือดัดแปลงอาคารแก่บุคคล
ดังต่อไปนี้
๕.๑
เจ้าหน้าที่ผู้ตรวจแบบแปลนก่อสร้างอาคาร
๕.๒
นายช่าง
๕.๓
นายตรวจขององค์การบริหารส่วนตำบลห้างสูง ให้ได้รับเงินค่าตอบแทนเป็นจำนวนเท่ากับร้อยละสิบของเงินค่าธรรมเนียมที่กองช่าง
เป็นนายตรวจแบบแปลนโดยให้แต่ละคนได้รับในอัตราที่เท่ากัน

ข้อ ๖ เงินค่าตอบแทนการตรวจแบบแปลนก่อสร้างหรือดัดแปลงอาคารดังกล่าว
ให้เบิกจ่ายจากเงินนอกงบประมาณขององค์การบริหารส่วนตำบลห้างสูง

ข้อ
๗ ให้นายกองค์การบริหารส่วนตำบลห้างสูง
มีหน้าที่รักษาการให้เป็นไปตามข้อบัญญัตินี้
และให้มีอำนาจออกระเบียบหรือหลักเกณฑ์ที่ดำเนินการตามข้อบัญญัตินี้ได้ตามที่เห็นสมควร


ประกาศ ณ วันที่ ๒๖
กันยายน พ.ศ. ๒๕๕๙
สมคิด เอนกวศินชัย
นายกองค์การบริหารส่วนตำบลห้างสูง
ปุณิกา/ภวรรณตรี/จัดทำ
๘ พฤษภาคม ๒๕๖๐

นุสรา/ตรวจ
๒๐ กรกฎาคม
๒๕๖๐
































[๑] ราชกิจจานุเบกษา
เล่ม ๑๓๔/ตอนพิเศษ ๑๒๔ ง/หน้า ๓๓/๕ พฤษภาคม ๒๕๖๐